Una truita de 88 cm i 7 kilos de pes | Ràdio Lleida | Cadena SER
Una truita de 88 cm i 7 kilos de pes
Feia més de 30 anys que no es localitzava a Catalunya una truita d'aquestes dimensions. Vivia a la zona de Collegats, a la Noguera Pallaressa, i ha mort de vella.
Comparativa de la truita trobada a la Noguera Pallaresa amb un gos Shih Tzu. / AGENTS RURALS
11/03/2015 - 20:07 h. CET
Grans tolles profundes i escarpades, poc a l'abast dels pescadors, i a recer de les riuades han protegit aquesta truita durant 10 o 11 anys, duplicant la mitjana de vida d'un exemplar. Collegats, a la Noguera Pallaresa, a cavall entre el Pallars Jussà i Sobirà, a peu de carretera de la Nacional 260, és un indret de truites grans, entre 2 i 3 quilos, però mai abans se'n recorda d'una de tant grossa. Ha mort de vella.
Escucha LLORENS RICOU en Play SER
LLORENS RICOU / Cap dels Agents Rurals a Lleida: 'és gairebé la mida d'un salmó'
La localitzaven aigues avall de Collegats, quan ja agonitzant, el corrent se la va endur cap a una càmera de càrrega de la central hidroelèctrica de Sossís, on se'n donava l'avís als Agents Rurals. Llorens Ricou, n'és el cap a Lleida: “arribar a 88 centímetres és com un salmó, gairebé. I a més a més segur que ha pesat més de 7 kilos, per què els últims dies abans de morir perden molt pes”
Aquest tram de riu de la Noguera, des de Tavascan fins a Collegats és caracteritza per la quantitat i continuïtat de l'aigua, i sobretot per la qualitat. Des de fa mes de 10 anys, que no es repobla amb exemplars de piscifactories sinó que s'aposta per una pesca sostenible, i sense mort.
La projecció de "La hija de un ladrón" amb Eduard i Greta Fernández, en la inauguració de Som Cinema